
Për një shtesë fondi në buxhetin e vitit 2013, miratuar për kryeministrinë

Në mbështetje të nenit 100 të Kushtetutës, të neneve 5 e 45 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr. 119/2012  “Për buxhetin e vitit 2013”, me propozimin e Ministrit të Integrimit, Këshilli i Ministrave

Vendosi:

1. Kryeministrisë, në buxhetin e miratuar për vitin 2013, zëri “Shpenzime korrente”, t’i shtohet fondi prej 40 000 000 (dyzet milionë) lekësh, për përballimin e shpenzimeve, për shërbimet e kërkimit në fushën ligjore dhe të lobizmit, të cilat do të shërbejnë për forcimin e marrëdhënieve midis institucioneve të Republikës së Shqipërisë dhe Shteteve të Bashkuara të Amerikës, dhe atyre të vendeve të tjera, si dhe identifikimin e tërheqjen e financimeve nga agjenci të Shteteve të Bashkuara të Amerikës dhe agjenci të tjera ndërkombëtare dhe të investimeve në fusha me interes.
2. Ky fond të përballohet nga fondi rezervë i buxhetit të shtetit.
3. Ngarkohen Ministria e Financave dhe Kryeministria për zbatimin e këtij vendimi.
Ky vendim hyn në fuqi menjëherë.  

